hotchpotch/miracl-hf-unified huggingface dataset:
พระครูวิมลคุณากร (ศุข เกสโร)
พระครูวิมลคุณากร หรือ หลวงปู่ศุข เกสโร เกิด พ.ศ. พ.ศ. 2390 ซึ่งตรงกับปลายรัชกาลของพระบาทสมเด็จพระนั่งเกล้าเจ้าอยู่หัวในวัยหนุ่มท่านเคยได้แต่งงานกับหญิงสาวจนมีบุตรด้วยกันหนึ่งคน
เมื่ออายุได้ 22 ปี ท่านได้ตัดสินใจอุปสมบทเพื่อทดแทนบุญคุณบิดามารดา ณ พัทธสีมาวัดโพธิ์ทองล่าง จังหวัดนนทบุรี โดยมีพระอธิการเชย จันทสิริ เจ้าอาวาส เป็นพระอุปัชฌาย์ และท่านก็จำพรรษาอยู่ที่นี้ หลวงปู่ศุข ท่านได้อยู่ปรนนิบัติอาจารย์ซึ่งเป็นพระที่เคร่งครัดในด้านวิปัสสนา จึงได้ศึกษาพระธรรมวินัยและเรียนวิปัสสนากรรมฐาน ตลอดจนเวทมนตร์คาถา ต่อมาท่านได้กราบลาพระอุปัชฌาย์มาจำพรรษาอยู่ที่วัดสามง่าม ปทุมวัน เพื่อศึกษาพระปริยัติธรรมเพิ่มเติม และย้ายมาจำพรรษาอยู่ที่วัดชนะสงครามบางลำพู ณ ที่นี่ท่านได้พบกับหลวงพ่อเงิน วัดบางคลานจังหวัดพิจิตร ได้ศึกษาวิชาต่างๆร่วมกันท่านทั้งสองจึงมีความสนิทสนมกันเป็นพิเศษ
ต่อมาปี พ.ศ. 2435 ท่านได้ธุดงธ์เข้าเขตชัยนาทมาจำพรรษาอยู่ที่ วัดปากคลองมะขามเฒ่าซึ่งเป็นบ้านเกิดของท่าน ท่านได้บูรณะซ่อมแซมเสนาสนะที่ชำรุดทรุดโทรมขึ้นมาใหม่ ชาวบ้านต่างพากันเลื่อมใสศรัทธาในวัตรปฏิบัติและพระเวทวิทยาคมของท่าน ท่านได้มีศิษย์เอกเป็นถึงเชื้อพระวงศ์ คือ กรมหลวงชุมพรเขตอุดมศักดิ์ท่านได้ถ่ายทอดวิชาอาคมต่างๆ ให้กรมหลวงชุมพรเขตอุดมศักดิ์จนหมด รวมถึงมีตำนานเกี่ยวกับกรมหลวงชุมพรเขตรอุดมศักดิ์ที่ได้นำผ้าเจียดจากหลวงปู่ศุขไปแจกให้แก่ทหารเรือ เพื่อทำการทดลองอาคม โดยมี ยัง หาญทะเล ซึ่งเป็นทหารคนสำคัญ เป็นผู้รับอาสาทดลอง
หลวงปู่ศุขมรณภาพเมื่อวันที่ 23 ธันวาคม พ.ศ. 2466 ตรงกับปลายรัชกาลของพระบาทสมเด็จพระมงกุฎเกล้าเจ้าอยู่หัวสิริอายุได้ 76 ปี นับพรรษาได้ 54 พรรษา
คิส! คิส! คิส!
คิส! คิส! คิส! เป็นชื่อของซิงเกิลลำดับที่ 3 ของวงโบโน่! ภายใต้การกำกับของ เฮลโล! โปรเจกต์ เพลง คิส! คิส! คิส! นั้น จะถูกนำไปใช้เป็นเพลงปิดลำดับที่ 3 ในอะนิเมะเรื่อง คาแรคเตอร์ผู้พิทักษ์ และเพลง มินนะ ไดซุกิ หน้าบี จะถูกนำไปใช้เป็นเพลงเปิด ลำดับ 2 ในอะนิเมะเรื่อง คาแรคเตอร์ผู้พิทักษ์ เช่นกัน ในมิวสิกวิดีโอของเพลงนี้นั้น ถ่ายทำโดยใช้คอนเซปต์การใช้ชีวิตในโรงเรียน ซิงเกิลดังกล่าวออกวางจำหน่ายเมื่อ 14 พฤษภาคม พ.ศ. 2551 ในญี่ปุ่นภายใต้การผลิตของ Pony Canyon ซึ่งมีสองรูปแบบคือ รูปแบบธรรมดา (PCCA.70215) และ รูปแบบลิมิต (PCCA.02672) ซึ่งในรูปแบบธรรมดานั้นจะมาพร้อมกับซีดีเพลงธรรมดา แต่ถ้าเป็นรูปแบบลิมิตในแพ็คเกจจะมี สเปเชี่ยล ดีวีดี มาพร้อมกับ ซีเรียล นัมเบอร์การ์ด ซึ่งใช้ร่วมกับ โปโมชันนอล ดรอว์ และ โบโน่! เทรดดิ้งการ์ด ส่วน Single V นั้นออกวางจำหน่ายเมื่อ 18 มิถุนายน พ.ศ. 2551 ซิงเกิลนี่ไต่อันดับโอริกอนชาร์ตประจำสัปดาห์สูงสุดลำดับที่ 4 หกสัปดาห์ติดต่อกัน
โรงเรียนบ้านโป่งแดง
โรงเรียนบ้านโป่งแดง (อักษรย่อ ป.ด.) ตั้งอยู่หมู่ที่ 12 บ้านโป่งแดงใหม่ ตำบลทรายขาว อำเภอพาน จังหวัดเชียงราย เป็นโรงเรียนรัฐบาลที่ก่อตั้งขึ้นเมื่อวันที่ 14 ธันวาคม พ.ศ. 2470 ปัจจุบันมีการเรียนการสอนในระดับก่อนประถมศึกษา ระดับประถมศึกษา และระดับมัธยมศึกษาตอนต้น
โรงเรียนบ้านโป่งแดงได้เริ่มก่อตั้งขึ้นเมื่อ พ.ศ. 2470 ตั้งอยู่หมู่ที่ 4 บ้านหนองผักจิก ตำบลทรายขาว อำเภอพาน จังหวัดเชียงราย ด้วยเงินหนุนการศึกษาประชาบาล กระทรวงศึกษาธิการ มีนายมา ลือโขง เป็นครูใหญ่ พ.ศ. 2476 ได้ย้ายโรงเรียนจากบ้านหนองผักจิก มาตั้งหมู่ที่ 5 บ้านห้วยทรายขาว มีนายประวัติ รักษาการในตำแหน่งครูใหญ่ พ.ศ. 2494 ได้ย้ายโรงเรียนจากบ้านห้วยทรายขาว มาตั้งที่หมู่ที่ 8 บ้านโป่งแดง ตำบลทรายขาว
โรงเรียนบ้านโป่งแดง (แม่หนาดประชานุกูล) ในปัจจุบันนี้ถือได้ว่าเริ่มก่อตั้งอย่างถาวรขึ้นเมื่อปี พ.ศ. 2494 โดยประชาชนกรรมการการศึกษาได้ร่วมกันบริจาควัสดุอุปกรณ์ก่อสร้างอาคารเรียน โดยมีนายชโลม คชเสนีย์ เป็นครูใหญ่คนแรก พ.ศ. 2538 นายพิศัณย์ ลือชัย ดำรงตำแหน่งอาจารย์ใหญ่ ได้ทำเรื่องขออนุญาตตัดคำว่า แม่หนาดประชานุกูล ออกไป คงเหลือไว้แต่คำว่า โรงเรียนบ้านโป่งแดง
ปัจจุบันโรงเรียนบ้านโป่งแดงตั้งอยู่หมู่ที่ 12 บ้านโป่งแดงใหม่ ตำบลทรายขาว อำเภอพาน จังหวัดเชียงราย เปิดทำการสอน 3 ระดับ คือระดับก่อนประถมศึกษา ระดับประถมศึกษา และระดับมัธยมศึกษาตอนต้น (โรงเรียนขยายโอกาสทางการศึกษา พ.ศ. 2537)
หมาจิ้งจอกเฟนเนก
หมาจิ้งจอกเฟนเนก หรือ หมาจิ้งจอกทะเลทราย () เป็นหมาจิ้งจอกชนิดหนึ่ง มีชื่อวิทยาศาสตร์ว่า "Vulpes zerda" อยู่ในวงศ์สุนัข (Canidae)
หมาจิ้งจอกเฟนเนกเป็นหมาจิ้งจอกขนาดเล็ก ถือได้ว่าเป็นสัตว์ในวงศ์สุนัขที่มีขนาดเล็กที่สุดในโลก เนื่องจากขนาดเมื่อโตเต็มที่แล้ว มีน้ำหนักเฉลี่ยเพียง 1.75 กิโลกรัมสำหรับตัวผู้ และ 1.25 กิโลกรัมสำหรับตัวเมีย ซึ่งถือได้ว่าเล็กกว่าสุนัขบ้านเสียอีก นับได้ว่ามีขนาดน้ำหนักตัวใกล้เคียงกับชิวาวา ซึ่งเป็นสุนัขขนาดเล็ก และมีความยาวลำตัวประมาณ 24-40 เซนติเมตร มีความยาวหาง 8 นิ้ว
มีขนสีน้ำตาลเหลืองตลอดทั้งตัว ดวงตาสีดำ มีจุดเด่นที่เห็นได้ชัดเจนคือ ใบหูที่ยาวมาก บางตัวอาจยาวได้ถึง 15 เซนติเมตร คล้ายกับหมาจิ้งจอกหูค้างคาว ("Otocyon megalotis") ซึ่งถือได้ว่าเป็นหมาจิ้งจอกขนาดเล็กเช่นกัน แต่มีขนาดใหญ่กว่า
หมาจิ้งจอกเฟนเนกมีถิ่นกระจายพันธุ์อยู่ทางตอนเหนือของทวีปแอฟริกา โดยอาศัยอยู่ในทะเลทราย มีพฤติกรรมรวมกันเป็นฝูงขนาดเล็ก หากินในเวลากลางคืน โดยมีอาหารหลักคือ แมลงชนิดต่าง ๆ ด้วยการขุดคุ้ยจากการฟังเสียงจากใบหูที่มีขนาดใหญ่ นอกจากนั้นแล้วยังสามารถกินสัตว์ที่มีขนาดเล็ก, ไข่นก และผลไม้ได้อีกด้วย กระนั้นหมาจิ้งจอกเฟนเนกก็ยังตกเป็นเหยื่อของสัตว์กินเนื้อที่มีขนาดใหญ่กว่าได้อีกด้วย แต่ด้วยสภาพร่างกายที่เหมาะกับการอาศัยอยู่ในทะเลทราย ทำให้สามารถเอาตัวรอดได้ โดยขนที่อุ้งเท้าจะหนาสำหรับใช้เดินบนพื้นทรายที่ร้อนระอุได้ ขนสีน้ำตาลเหมือนสีของทรายของช่วยให้อำพรางตัวได้ในทะเลทราย นอกจากนี้แล้วยังหนาต่างจากสัตว์ที่อยู่ในทะเลทรายจำพวกอื่น ๆ โดยขนจะทำหน้าที่สะท้อนความร้อนจากแสงแดดในเวลากลางวันออกไป ส่วนตอนกลางคืนก็ทำหน้าที่สะสมความอบอุ่นไว้เพื่อต่อสู้กับความหนาวเย็น เนื่องจากเป็นสัตว์ที่หากินในเวลากลางคึน ขยายพันธุ์ด้วยการตั้งท้องนานครั้งละ 2 เดือน เข้าสู่วัยเจริญพันธุ์เมื่ออายุได้ 9 เดือน โดยจะตกลูกปี​ละ​ครั้ง ​เป็น​สัตว์​ที่​มี​คู่​ตัว​เดียว​ตลอด​ชีวิต ตัวผู้​จะ​ดุร้าย​และ​หวง​คู่ อีก​ทั้ง​ทำ​หน้าที่​คอย​หา​อาหาร​ให้​ตัวเมีย​ตลอด​เวลา​ช่วง​ที่​ตั้ง​ท้อง​และ​ให้​นม ตกลูกครั้งละ 2-4 ตัว
คำว่า "เฟนเนก" นั้น มาจากภาษาอาหรับคำว่า "ثعلب" ("fanak") หมายถึง "หมาจิ้งจอก" ส่วนชื่อชนิดทางวิทยาศาตร์คำว่า "zerda" มาจากภาษากรีกคำว่า "xeros" ซึ่งหมายถึง "ความแห้ง" อันหมายถึงสภาพของสถานที่อยู่อาศัยนั่นเอง
ด้วยรูปลักษณ์ที่น่ารัก และมีขนาดเล็ก จึงทำให้หมาจิ้งจอกเฟนเนกกลายเป็นสัตว์เลี้ยงชนิดหนึ่งของมนุษย์ เช่นเดียวกับ สัตว์เลี้ยงเพื่อความเพลิดเพลินชนิดอื่น ๆ นอกจากนี้แล้ว ยังเป็นฉายาของทีมฟุตบอลทีมชาติแอลจีเรียอีกด้วย โดยเรียกเป็นภาษาฝรั่งเศสว่า "Les Fennecs" หมายถึง "หมาจิ้งจอกทะเลทราย"
ฟอซซี
ฟอซซี () เป็นวงดนตรีประเภท อัลเทอร์เนทีฟเมทัล ของ อเมริกา ที่เกิดขึ้นในซานอันโตนิโอ, เท็กซัสในปี 1999 นักร้องนำ คริส เจอริโค (ชื่อจริงคริส เออร์วิน), ผู้ซึ่งเป็นนักมวยปล้ำมืออาชีพอยู่ในฟลอริดา วงดนตรีประกอบด้วย คริส เจอริโค พร้อมกับสมาชิกของสตักโมโจ (Stuck Mojo) รวมทั้งริช เวิร์ด (Rich Ward), ชอน เดลเซิน (Sean Delson) และแฟรงก์ ฟอนต์เซียร์ (Frank Fontsere)
สถานีรถไฟบ้านค่ายไทย
สถานีรถไฟบ้านค่ายไทย ตั้งอยู่ อำเภอเมือง จังหวัดพัทลุง เป็นสถานีรถไฟ ของทางรถไฟสายใต้
รอยัลรัมเบิล (2006)
รอยัลรัมเบิล (2006) (อังกฤษ: Royal Rumble 2006) เป็นศึกมวยปล้ำ ของ WWE จัดเมื่อวันที่ 29 มกราคม 2006 โดยมีผู้เข้าชมถึง 15,000 คน โดยรวมนักมวยปล้ำจากค่าย รอว์ และ สแมคดาวน์
ด้านของ จอห์น ซีนา ซึ่งหลังจากที่ป้องกันแชมป์ WWE ได้ ในศึก นิวเยียร์สเรโวลูชั่น (2006) แต่ วินซ์ แมคแมน ออกมาบอกว่าจะมีการชิงแชมป์ WWE อีกครั้ง เพราะว่า เอดจ์ ได้ใช้สิทธิ์ มันนีอินเดอะแบงค์ ในการชิงแชมป์โลก และสามารถเอาชนะซีนา และคว้าแชมป์ WWE ไปได้สำเร็จ แต่ เอดจ์ ใช้แผนสกปรกและทำให้ ซีนา เสียแชมป์โลกเป็นครั้งแรก ทำให้ ซีนา แค้น เอดจ์ มาก และจะต้องเจอกันในศึก รอยัลรัมเบิล (2006)
ก่อนจะถึงศึก รอยัลรัมเบิล (2006) ได้มีการปล้ำคัดเลือกที่จะได้ไปปล้ำในแมทช์รอยัลรัมเบิล มี ดังนี้
ธวัชชัย สมุทรสาคร
พลเอก ธวัชชัย สมุทรสาคร กรรมการในคณะกรรมการประสานงาน รวม 3 ฝ่ายตามคำสั่งนายกรัฐมนตรี ที่ 336/2558 สมาชิกสภาขับเคลื่อนการปฏิรูปประเทศ อดีตสมาชิกสภาปฏิรูปแห่งชาติ เป็นอดีตแม่ทัพภาคที่ 2 เป็นคณะกรรมการติดตาม ตรวจสอบ และประเมินผลการดำเนินการ และการบริหารงานของคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และเป็นประธานบริหารบริษัท รถไฟฟ้า ร.ฟ.ท. จำกัด
พลเอก ธวัชชัย สมุทรสาคร เกิดเมื่อวันที่ 11 เมษายน พ.ศ. 2495 ที่จังหวัดนครราชสีมา เป็นบุตรของนายวิเชียรและนางสีมา สมุทรสาคร มีพี่น้อง4คน สมรสกับนางศิริพร สมุทรสาคร มีบุตรด้วยกัน 2 คนคือ พันโท กฤติพงศ์ สมุทรสาคร และ พันตรีพิศุทธิ์ สมุทรสาคร
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 พล.อ.ธวัชชัยได้สมัครรับเลือกตั้งในระบบบัญชีรายชื่อ สังกัดพรรคชาติพัฒนา ลำดับที่ 1 ต่อมาหลังจากที่คณะรักษาความสงบแห่งชาติได้ยึดอำนาจการปกครองและประกาศใช้รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 แล้วนั้น พล.อ.ธวัชชัยได้รับการโปรดเกล้าฯแต่งตั้งเป็นสมาชิกสภานิติบัญญัติแห่งชาติแต่ขาดคุณสมบัติในการดำรงตำแหน่ง
ดีว่า ยูนิเวอร์แซล (เอเชีย)
ดีว่า ยูนิเวอร์แซล () เป็นช่องรายการโทรทัศน์ของเอ็นบีซียูนิเวอร์แซลโกลบอลเน็ตเวิร์กส มีสำนักงานใหญ่ที่ประเทศสิงคโปร์ เดิมใช้ชื่อว่า "ฮอลล์มาร์กแชนแนล" ก่อนจะเปลี่ยนชื่อเมื่อวันที่ 19 กันยายน พ.ศ. 2553 สำหรับในประเทศไทย ดีว่า "ยูนิเวอร์แซล"ออกอากาศทางทรูวิชั่นส์ ช่อง 234 ในระบบดิจิตอล โดยออกอากาศเป็นภาษาอังกฤษและมีคำบรรยายภาษาไทยใต้ภาพ
รายการส่วนใหญ่ใน ดีว่า ยูนิเวอร์แซลนำเข้าจากสหรัฐอเมริกา ซึ่งประกอบด้วยรายการดรามา, ตลกขบขัน, ละครชุด, ทอล์กโชว์, รายการเรียลลิตี้ และภาพยนตร์
พรรคนำไทย
พรรคนำไทย เป็นพรรคการเมืองไทยที่ก่อตั้งขึ้นในปี พ.ศ. 2537 โดย ดร.อำนวย วีรวรรณ เป็นหัวหน้าพรรค มีหม่อมราชวงศ์เกษมสโมสร เกษมศรี เป็นรองหัวหน้าพรรคและเลขาธิการพรรค รวมทั้งมีแกนนำคนสำคัญอีกจำนวนมาก อาทิ เถลิง ธำรงนาวาสวัสดิ์ ประสงค์ สุขุม หม่อมหลวงอโณทัย ชุมสาย เป็นต้น
ต่อมาในปี พ.ศ. 2538 ได้มีสมาชิกย้ายเข้ามาสังกัดอีกจำนวนมาก อาทิเช่น นาวาอากาศตรี ประสงค์ สุ่นศิริ พันเอก วินัย สมพงษ์ อดิศร เพียงเกษ อาจอง ชุมสาย ณ อยุธยา พลตรี ศรชัย มนตริวัต วิวรรธนไชย ณ กาฬสินธุ์ หม่อมราชวงศ์สุขุมพันธุ์ บริพัตร อำนวย ยศสุข ร้อยโท กุเทพ ใสกระจ่าง วิสาร เตชะธีราวัฒน์ พันตำรวจโท สมชาย เพศประเสริฐ
กระทั่งในเดือนกันยายน พ.ศ. 2540 ศาลฎีกาได้มีคำสั่ง ที่ 5409/2540 ลงวันที่ 12 กันยายน 2540 ให้ยุบเลิกพรรคนำไทย เนื่องจากไม่ส่งสมาชิกสมัครรับเลือกตั้งเป็นสมาชิกสภาผู้แทนราษฎร ในการเลือกตั้งทั่วไป เมื่อวันที่ 17 พฤศจิกายน 2539 ตาม พรบ.พรรคการเมือง พ.ศ. 2524
พรรคนำไทย ได้มีการจดทะเบียนตั้งพรรคเป็นครั้งที่ 2 ขึ้นเมื่อวันที่ 12 มีนาคม พ.ศ. 2545 โดยมีว่าที่ร้อยโทปัญญา ชัยรัตนพาณิชย์ ดำรงตำแหน่งหัวหน้าพรรค ส่วนเลขาธิการพรรค คือ นายทวีลาภ ชมะนันทน์ แต่พรรคฯ ไม่ได้มีการดำเนินงานกิจกรรมทางการเมือง จนเป็นเหตุให้ศาลรัฐธรรมนูญ มีคำสั่งยุบพรรคนำไทย เมื่อวันที่ 5 พฤศจิกายน พ.ศ. 2545
การดำเนินการจัดตั้งพรรคฯ ในครั้งที่ 2 ไม่ได้มีส่วนเกี่ยวข้องกับพรรคนำไทย ที่นำโดย ดร.อำนวย วีรวรรณ แต่อย่างใด
ชูการ์ อายส์
ชูการ์ อายส์ () เป็นนักร้องกลุ่มหญิง กลุ่มแรกในสังกัด โซนี่ มิวสิก เอ็นเตอร์เทนเม้นท์
คำว่า ชูการ์ อายส์ (Sugar Eyes) คือตัวอักษร S ย่อมาจากบุคลิกลักษณะของพวกเธอ แพรวา Smarty (สาวเท่) พิกเล็ท Stylish (สาวสไตล์ลิส) ดาร์ลิ่ง Sweety (สาวหวาน) นิต้า Street Chic (สาวเก๋) และ คุกกี้ Sporty (สาวสปอร์ต)
ปัจจุบัน Sugar eyes ได้แยกวงต่างคนต่างมีผลงาน โดยนิต้า ผันตัวไปเป็นศิลปินเดี่ยว พิกเล็ต ได้ร่วมแสดงซีรีส์ทางช่อง จีเอ็มเอ็ม 25
ชาราฎา อิมราพร
ชาราฎา อิมราพร (ชื่อเล่น: พิกเล็ท) เกิดเมื่อวันเสาร์ที่ 8 กรกฎาคม พ.ศ. 2538 เป็นอดีตสมาชิก ชูการ์ อายส์ สำเร็จการศึกษาที่ระดับมัธยมที่ โรงเรียนสารสาสน์วิเทศร่มเกล้า และระดับอุดมศึกษาที่ คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง หลักสูตรนานาชาติ
อารดา อารยวุฒิ
อารดา อารยวุฒิ (ชื่อเล่น: ดาร์ลิ่ง) เกิดเมื่อ วันอังคาร ที่ 3 กุมภาพันธ์ 2536 เป็นอดีตสมาชิกวงชูการ์ อายส์
การศึกษาG.3-G.10 ที่ ChiangMai International school *Recognized Academic Excellence* G9,G10
ระดับม.ปลายG.11-G.12 . ที่ Wells International school *Super Scholar Award* in G.11-G.12
ระดับปริญญาตรี ที่ คณะอักษรศาสตร์ Chulalongkorn University Bachelor of Arts in Language and Culture
BALAC (Inter programme) เอกภาษาจีน *Certificate of Excellence*
ระดับปริญญาโท ที่ University of HongKong HKU MBA Faculty of Business and Economics
and Columbia Business School MBA NewYork 2017
ละครทั้งหมดด้านล่างนี้ ออกอากาศทางช่อง 3 ยกเว้น จัดรักวิวาห์ลวง ออกอากาศทางช่องวัน 31
นิ่ม สีฟ้า
กัลยารัตน์ วารณะวัฒน์ (ชื่อเล่น : นิ่ม) หรือที่เรียกกันที่รู้จักในชื่อ นิ่ม สีฟ้า เป็น นักร้อง, โปรดิวเซอร์ และ นักแต่งเพลงชาวไทย สังกัด จีเอ็มเอ็ม แกรมมี่
นิ่ม นักแต่งเพลงที่มีผลงานมากมาย เพลงส่วนใหญ่ของสีฟ้า จะถ่ายทอดอารมณ์ความรู้สึกที่อ่อนไหว โดยเฉพาะเพลงที่มีเนื้อหาที่เศร้า เรียกได้ว่าใครที่กำลังอยู่ภาวะเหงา ปวดร้าว เดียวดาย ถ้าได้ฟังเพลงของสีฟ้า จะยิ่งรู้สึกเศร้าลึกลงไปอีกหลายเท่า มีคนกล่าวไว้ว่า เพลงของสีฟ้า เป็นการทรมานคนฟังด้วยตัวหนังสือ ถ้าเพลงเศร้าคือหายนะ เพลงของสีฟ้า ก็คือหายนะที่งดงามที่สุด ในช่วงที่อยู่จีเอ็มเอ็ม แกรมมี่ เคยเป็นผู้ดูแลการผลิตงานเพลงและคอนเสิร์ต ของศิลปินในเครือด้วย ในปี พ.ศ. 2555 นิ่มลาออกจากสังกัดจีเอ็มเอ็ม แกรมมี่ และไปทำงานที่สังกัด บีบี เรคคอร์ด
วิชญ์ เทพหัสดิน ณ อยุธยา
พลเอก วิชญ์ เทพหัสดิน ณ อยุธยา (ชื่อเล่น: น้อย) สมาชิกสภานิติบัญญัติแห่งชาติ กรรมการอิสระ บริษัท บางจาก คอร์ปอเรชัน จำกัด (มหาชน) และอดีตกรรมการผู้ทรงคุณวุฒิในคณะกรรมการปิโตรเลียม อดีตประธานคณะที่ปรึกษากองทัพบก เกิดเมื่อวันที่ 19 ตุลาคม พ.ศ. 2493 เป็นบุตรชายคนโตของ พล.อ.ยศ เทพหัสดิน ณ อยุธยา รัฐมนตรีประจำสำนักนายกรัฐมนตรีในรัฐบาล พล.อ.เกรียงศักดิ์ ชมะนันท์ และ คุณหญิงเพลิน เทพหัสดิน ณ อยุธยา มีน้องสาว 2 คน คือ นางสาวณัฐธยาน์ เทพหัสดิน ณ อยุธยา และ น.ส.สิริยส เทพหัสดิน ณ อยุธยา เป็นหนึ่งในนายทหารที่ ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ปฏิบัติหน้าที่ตาม พรก.บริหารราชการในสถานการณ์ฉุกเฉิน พ.ศ. 2548 เขาเป็นกรรมการศูนย์อำนวยการแก้ไขสถานการณ์ฉุกเฉิน เนื่องจากดำรงตำแหน่งผู้ช่วยผู้บัญชาการทหารบก
จบการศึกษาจากโรงเรียนเตรียมทหารรุ่นที่ 11 (ตท.11-ร่วมรุ่นเดียวกับ พล.อ.อ.อิทธพร ศุภวงศ์, พล.ร.อ.สุวิทย์ ธาระรูป), โรงเรียนนายร้อยพระจุลจอมเกล้ารุ่นที่ 22 (จรป.22-ร่วมรุ่นเดียวกับ พล.อ.พิเชษฐ์ วิสัยจร, พล.ต.ขัตติยะ สวัสดิผล)
รับราชการในเหล่าทหารราบ ได้รับตำแหน่งสำคัญ เช่น ผู้บัญชาการมณฑลทหารบกที่ 41 ในปี พ.ศ. 2545, ผู้บัญชาการมณฑลทหารบกที่ 11 ในปี พ.ศ. 2547, ราชองครักษ์ ในปี พ.ศ. 2548, รองแม่ทัพภาคที่ 1 ในปีเดียวกัน, แม่ทัพน้อยที่ 1 ในปี พ.ศ. 2549, ที่ปรึกษาสถาบันวิชาการป้องกันประเทศ, หัวหน้าคณะนายทหารฝ่ายเสนาธิการประจำผู้บังคับบัญชา ในปี พ.ศ. 2551, ตุลาการศาลทหารสูงสุด เมื่อเดือนเมษายน พ.ศ. 2552 และได้รับเลื่อนยศเป็น พลเอก (พล.อ.) พร้อมกับรับตำแหน่งผู้ช่วยผู้บัญชาการทหารบก ในเดือนตุลาคม ปีเดียวกัน
ถือเป็นนายทหารที่ใกล้ชิดสนิทสนมกับ พล.อ.ประวิตร วงษ์สุวรรณ รัฐมนตรีว่าการกระทรวงกลาโหม คนหนึ่ง
โดยที่ พล.อ.วิชญ์ มีชื่อที่เรียกอย่างไม่เป็นทางการจากสื่อมวลชนว่า "บิ๊กน้อย"
ในปี พ.ศ. 2553 มีข่าวคราวว่าอาจจะได้รับตำแหน่งเป็นผู้บัญชาการทหารบกต่อจาก พล.อ.อนุพงษ์ เผ่าจินดา ที่จะเกษียณในกลางปีเดียวกัน ร่วมกับ พล.อ.พิรุณ แผ้วพลสง แต่แล้วท้ายที่สุดตำแหน่งนี้ก็ตกเป็นของ พล.อ.ประยุทธ์ จันทร์โอชา ในที่สุด
พล.อ.วิชญ์ เคยตกเป็นข่าวว่าอาจเป็นนายทหารผู้นำการรัฐประหาร โดยผู้ที่เปิดเผย คือ พล.ต.ขัตติยะ สวัสดิผล หรือ เสธ.แดง ซึ่งเป็นเพื่อนร่วมรุ่นและ นายประชา ประสพดี ส.ส.จังหวัดสมุทรปราการ พรรคเพื่อไทย ซึ่งเจ้าตัวได้ออกมาปฏิเสธอย่างแข็งกร้าวพร้อมกับตอบโต้กลับไปแต่ทว่าเมื่อ พล.ต.ขัตติยะถูกลอบสังหารและเสียชีวิตลง พล.อ.วิชญ์ ในฐานะเพื่อนร่วมรุ่นก็ได้ไปร่วมในงานศพด้วย
ได้รับแต่งตั้งให้ดำรงตำแหน่งประธานที่ปรึกษากองทัพบก เมื่อวันที่ 1 ตุลาคม พ.ศ. 2553
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
ในปี พ.ศ. 2558 ได้รับแต่งตั้งเป็นกรรมการผู้ทรงคุณวุฒิในคณะกรรมการปิโตรเลียมลาออกเมื่อวันที่ 10 กุมภาพันธ์ 2559 ผู้รับตำแหน่งแทนได้แก่พลเรือเอก ทวีวุฒิ พงศ์พิพัฒน์
ในวันที่ 5 เมษายน พ.ศ. 2559 ได้รับแต่งตั้งเป็น กรรมการอิสระ บริษัท บางจาก คอร์ปอเรชัน จำกัด (มหาชน)
สถาบันวิจัยดาราศาสตร์แห่งชาติ (องค์การมหาชน)
สถาบันวิจัยดาราศาสตร์แห่งชาติ (องค์การมหาชน) เป็นองค์การมหาชนไทย ก่อตั้งเมื่อวันที่ 31 ธันวาคม พ.ศ. 2551 มีหน้าที่ในการค้นคว้า วิจัย และส่งเสริมทางด้านดาราศาสตร์ในประเทศไทย
วันที่ 20 กรกฎาคม พ.ศ. 2547 คณะรัฐมนตรีมีมติอนุมัติให้กระทรวงวิทยาศาสตร์และเทคโนโลยีดำเนินการโครงการจัดตั้งสถาบันวิจัยดาราศาสตร์แห่งชาติ ในรูปแบบองค์การมหาชน เพื่อเฉลิมพระเกียรติพระบาทสมเด็จพระจอมเกล้าเจ้าอยู่หัวในโอกาสฉลอง 200 ปีแห่งการพระราชสมภพ และพระบาทสมเด็จพระเจ้าอยู่หัวในวโรกาสเจริญพระชนมายุครบปีพระราชสมภพ 80 พรรษาในปี พ.ศ. 2550
วันที่ 15 สิงหาคม  พ.ศ. 2549 สถาบันวิจัยดาราศาสตร์แห่งชาติได้เข้าเป็นสมาชิกระดับประเทศของสหพันธ์ดาราศาสตร์นานาชาติ
วันที่ 22 ตุลาคม พ.ศ. 2551 คณะรัฐมนตรีได้ให้ความเห็นชอบในร่างพระราชกฤษฎีกาจัดตั้งสถาบันวิจัยดาราศาสตร์แห่งชาติ (องค์การมหาชน) ซึ่งต่อมาได้ทรงพระกรุณาโปรดเกล้าให้ตราพระราชกฤษฎีกาจัดตั้งสถาบันวิจัยดาราศาสตร์แห่งชาติ (องค์การมหาชน) พ.ศ. 2551 ขึ้น และประกาศในพระราชกิจจานุเบกษา ในวันที่ 31 ธันวาคม พ.ศ. 2551 ซึ่งถื่อว่าเป็นวันก่อตั้งสถาบันวิจัยดาราศาสตร์แห่งชาติ (องค์การมหาชน)หอดูดาวภูมิภาคสำหรับประชาชน มีเป้าหมายหลักให้เป็นศูนย์การเรียนรู้ดาราศาสตร์สำหรับประชาชนและสถานศึกษาในท้องถิ่น สนับสนุนการบริการวิชาการด้านดาราศาสตร์แก่ชุมชน สนับสนุนการจัดการเรียนการสอนในสถาบันการศึกษา รวมทั้งเป็นแหล่งท่องเที่ยวเชิงวิชาการที่สำคัญของภูมิภาค ปัจจุบัน (2559) เปิดดำเนินการแล้ว 2 แห่ง คือ นครราชสีมา และฉะเชิงเทรา
มาร์ติน โฮล์ม
มาร์ติน โฮล์ม (; 27 พฤศจิกายน ค.ศ. 1976 — 24 มิถุนายน ค.ศ. 2009) เป็นนักมวยไทยชาวสวีเดน และเป็นอดีตแชมป์รายการ WMC มวยไทยโลก ในการแข่งขันเค-วัน เขามีโอกาสสู้กับนักมวยดังในขณะนั้น เช่น เออร์เนสโต ฮูสท์, เรย์ เซโฟ, ไมเคิล แมกโดนัลด์ และ โกลบ เฟโตซา
เมื่อมาร์ตินมีอายุได้เจ็ดปี เขาได้เริ่มการว่ายน้ำในโรงเรียนสอนว่ายน้ำของท้องถิ่น ไม่กี่ปีต่อมา เขาได้หันเหความสนใจไปสู่ไอคิโดและได้ทำการฝึกฝนเป็นระยะเวลาสี่ปี หลังจากนั้นเขาได้หันมาสนใจคาราเต้โชโตกัน เมื่อเขาอายุได้ 14 ปี เขาถูกส่งเข้าโรงยิมมวยไทยในกรุงสต็อกโฮล์ม ที่มีชื่อว่า "Slagskeppet Muay Thai" ที่ซึ่งเขาได้พบกับจอร์เก้น ครุธ และได้รับการถ่ายทอดกีฬาดังกล่าวในทันที
เมื่อมาร์ตินอายุ 18 ปี เขาได้เดินทางมาพักผ่อนที่ประเทศไทยกับเพื่อนๆของเขา ซึ่งเขาได้เริ่มการต่อสู้เป็นครั้งแรก เขาไม่ได้เตรียมตัวสำหรับการต่อสู้ แต่ฝ่ายตรงข้ามของเขามีประสบการณ์ด้านมวยไทยระดับท้องถิ่น โฮล์มได้โจมตีอย่างรุนแรง และแสดงฝีมือเป็นชุดและสามารถชนะน็อคการต่อสู้ด้วยการตีเข่าในช่วงยกแรก มาร์ตินได้ตัดสินใจที่จะปฏิบัติการฝึกฝนกับเพื่อนที่มีชื่อว่าจอร์เก้น ครุธ โดยไปยังโรงยิมระดับมืออาชีพสูงสุดในสแกดิเนเวีย ที่มีชื่อว่า วาเลนทูนาบ็อกซิ่งแคมป์ ในความพยายามที่จะอยู่ในระดับถัดไป จากวาเลนทูนาเขาได้ต่อสู้ในระดับอาชีพอยู่บ้าง และหลังจากการเข้าร่วมการแข่งขันเค-วัน สองปีต่อจากครุธ
โฮล์มต่อสู้กว่า 30 ครั้งก่อนเข้าร่วมรายการแข่งขัน WMC เวิลด์ ใน ค.ศ. 1999 ที่ประเทศไทย
ในค.ศ. 2002 เขาได้รับการเปิดตัวครั้งแรกในรายการเค-วัน ที่มีชื่อว่าเค-วัน เวิลด์กรังด์ปรีซ์ 2002 นาโกยา เขาชนะน็อคชาวนามิเบีย ที่มีชื่อว่าจ็อคกี้ โอเบอร์โฮลท์เซอร์ ที่เวลา 1'38" ในยกแรก การต่อสู้ครั้งถัดมาเขาได้พบกับนักคาราเต้ชาวบราซิล ที่มีชื่อว่าโกลบ เฟโตซา โฮล์มชนะอีกครั้งโดยการชนะน็อคในยกแรก
ค.ศ. 2002 ในไซตามะ ประเทศญี่ปุ่น เขาได้พบกับคู่ต่อสู้ที่ชนะยากที่สุดด้วย ซึ่งเป็นดาวเด่นของรายการเค-วัน ที่มีชื่อว่าเร เซโฟ ซึ่งเป็นนักสู้จากนิวซีแลนด์ โฮล์มแพ้การต่อสู้ที่สูสีโดยการตัดสินจากเสียงส่วนใหญ่ เขาประสบความสำเร็จในช่วงต้นของการเข้าสู่วงการในรายการเค-วัน ที่มีชื่อว่าเค-วัน เวิลด์กรังด์ปรีซ์ 2002 รอบไฟนอล ภายใต้การพบกับนักสู้ชาวแคนาดาที่มีชื่อว่า ไมเคิล แมกโดนัลด์
ค.ศ. 2003 ในปารีส โฮล์มได้พบกับแชมป์โลกเค-วันสี่สมัยที่มีชื่อว่าเออร์เนสโต ฮูสท์ และแพ้การตัดสินอย่างเป็นเอกฉันท์
ค.ศ. 2004 ภายหลังจากการที่เขาได้พบกับนักสู้ชาวแอลเบเนีย ที่มีชื่อว่าซาวิต บาจรามี ในฐานะที่เป็นดาวเด่นคนใหม่ในเค-วัน และสร้างความประหลาดใจให้กับแฟนมวยของเขา มาร์ติน โฮล์ม ได้อำลาวงการโดยต้องการให้ความสำคัญกับครอบครัวและทารกชายแรกเกิดของเขา
สามปีหลังจากอำลาวงการ ในเดือนมกราคม ค.ศ. 2007 เขาได้ประกาศว่าเขาจะเข้าร่วมการแข่งขันอีกครั้งในเค-วัน
วันที่ 24 มิถุนายน ค.ศ. 2009 มีผู้พบว่ามาร์ติน โฮล์ม เสียชีวิตแล้ว โดยสาเหตุคือการฆ่าตัวตายโดยการแขวนคอ เนื่องด้วยโฮล์มมีปัญหาส่วนตัวด้านภาวะซึมเศร้าและความไม่สมดุลทางอารมณ์
พัสวีพิชญ์ ศรณ์อัครภา
พัสวีพิชญ์ ศรณ์อัครภา ชื่อเล่น ครี นักแสดง และนางแบบชาวไทย จบการศึกษาระดับประถมศึกษาและมัธยมศึกษาตอนต้นจาก โรงเรียนวัฒนาวิทยาลัย และระดับมัธยมศึกษาตอนปลายจาก  โรงเรียนสตรีวิทยา 2 จบการศึกษาระดับปริญญาตรี คณะศิลปกรรมศาสตร์ จุฬาลงกรณ์มหาวิทยาลัย
ครี พัสวีพิชญ์ เดิมชื่อ ติยะดา ติยะวงศ์สกุล (ชื่อเล่น : ครี) เคยเข้าประกวด มิสไทยแลนด์ยูนิเวิร์ส 2549 แต่ไม่ได้เข้ารอบสุดท้าย ต่อมาได้รับงานแสดงโฆษณาและมิวสิกวิดีโอหลายชิ้น ที่รู้จักกันดีคือ โฆษณาต่อต้านการสูบบุหรี่ ของ สสส. กับประโยคเด็ด ""แล้วคุณมาทำร้ายฉันทำไม"" และเป็นดีเจคลื่น GET เอฟเอ็ม 102.5 เมกกะเฮิร์ตซ์
ครี เป็นที่รู้จักมากขึ้น โดยเป็น 1 ใน 6 นางแบบปฏิทินลีโอ 2010 และเริ่มแสดงภาพยนตร์ไทยเรื่องแรก คือ น้ำตาลแดง ตอน โสบนเตียง
อาชีพส่วนตัว ครีเป็นพนักงานบริษัทประชาสัมพันธ์แห่งหนึ่ง ทำให้ครีต้องเข้าร่วมงานอีเวนต์ต่างๆ จนเป็นที่จับตามองของเหล่าไฮโซ เซเลบริตี้ และวงการบันเทิง
รู้จักกับ ครี พัสวีพิชญ์ ใคร ๆ ก็หาว่าเธอแรง
ครี พัสวีพิชญ์"...ไฮโซฉาวเก้านิ้ว
นักฟุตบอลดาวรุ่งแห่งปีของพีเอฟเอ
นักฟุตบอลดาวรุ่งยอดเยี่ยมแห่งปีของสมาคมนักฟุตบอลอาชีพ () หรือ นักฟุตบอลดาวรุ่งยอดเยี่ยมของพีเอฟเอ () หรือเรียกย่อว่า นักฟุตบอลดาวรุ่งยอดเยี่ยม เป็นรางวัลประจำปีที่มอบให้กับนักฟุตบอลที่มีอายุไม่เกิน 23 ปี นับจากเริ่มฤดูกาล เพื่อตัดสินนักฟุตบอลที่มีผลงานที่ดีที่สุดในฟุตบอลอังกฤษ โดยเริ่มมีการมอบรางวัลมาตั้งแต่ฤดูกาล 1973–74 และผู้ชนะนั้นได้จากผลการลงคะแนนของนักฟุตบอลที่เป็นสมาชิกสหภาพแรงงานและสมาคมฟุตบอลอาชีพ รางวัลแรกมอบให้กับกองหลังของสโมสรฟุตบอลอิปวิชทาวน์ เควิน บีตตี ผู้ได้รับรางวัลคนปัจจุบันคือ เดล อัลลี ที่เล่นให้กับสโมสรฟุตบอลทอตนัมฮอตสเปอร์
ถึงแม้ว่ารางวัลจากเปิดโอกาสให้กับผู้เล่นทุกระดับ แต่ผู้ได้รางวัลจนถึงปัจจุบัน มาจากผู้เล่นจากลีกสูงสุดของฟุตบอลอังกฤษ และจากข้อมูลปี ค.ศ. 2008 มีเพียง ไรอัน กิกส์, ร็อบบี ฟาวเลอร์ และเวย์น รูนีย์ ที่ได้รับรางวัลมากกว่า 1 ครั้ง และมีนักฟุตบอล 5 คน ที่ไม่ได้มาจากสหราชอาณาจักร ที่ได้รับรางวัลนี้ ส่วนนักฟุตบอลยอดเยี่ยมของพีเอฟเอ นั้นมาจากนอกสหราชอาณาจักร 9 คน และผู้ที่ได้รับรางวัลนี้ ที่อายุไม่เกิน 23 ปี เมื่อเริ่มฤดูกาลก็มีคุณสมบัติที่จะชนะในรางวัลนักฟุตบอลยอดเยี่ยมของพีเอฟเอด้วยเช่นกัน และมีเพียง 3 ครั้งที่ นักฟุตบอลคนเดียวกันได้ทั้ง 2 รางวัลในฤดูกาลเดียวกัน
รายชื่อผู้ได้รับการเสนอชื่ออย่างย่อ จะประกาศในเดือนเมษายน และประกาศผู้ได้รับรางวัล พร้อมกับผู้เล่นแห่งปี ในงานกาลา ที่ลอนดอน หลังจากนั้นไม่กี่วัน ผู้ได้รับรางวัลถือเป็นเกียรติมาก เพราะเป็นรางวัลที่ได้รับเลือกจากเพื่อนนักฟุตบอลร่วมอาชีพ
จากการมอบรางวัล 43 ครั้ง จนถึงครั้งล่าสุดในปี ค.ศ. 2016 มีผู้ชนะ 40 คน ตารางด้านล่าง แสดงผู้ชนะ และแสดงผู้ได้รับรางวัล นักฟุตบอลแห่งปี (PPY) , นักฟุตบอลยอดเยี่ยมของสมาคมผู้สื่อข่าวอังกฤษ (FWA) และนักฟุตบอลยอดเยี่ยมโดยผู้ชื่นชอบของพีเอฟเอ ( PFA Fans' Player of the Year award (FPY))
สาวน้อยยอดนักสืบ
สาวน้อยยอดนักสืบ () คือ นิยายสัญชาติญี่ปุ่นที่เขียนขึ้นโดย ซากุราบะ คาซุกิ และตีพิมพ์โดย ฟุจิมิ โชโบะ นิยายเรื่องนี้มีเนื้อหาเกี่ยวกับเรื่องราวในแถบประเทศยุโรปในปี พ.ศ. 2467 (ค.ศ.1924) ที่มีนักเรียนแลกเปลี่ยนจากประเทศญี่ปุ่น ได้พบกับเด็กผู้หญิงลึกลับที่มีผมสีทองประกายนอนหลับอยู่ในห้องสมุดชั้นบนสุดของโรงเรียน และนำพาให้เขาพบกับเรื่องประหลาดมากมายและเธอมีหน้าที่ไขปริศนาทุกสิ่งอย่างที่เขาพบเจอ
หลังสงครามโลกครั้งที่ 1 ในประเทศเซาธ์วิเล่ ที่ห้อมรอบไปด้วยหุบเขา ซึ่งต่อมาได้มีนักเรียนแลกเปลี่ยนชาวญี่ปุ่นนาม คาซุยะ คุโจ ได้ย้ายเข้ามาเรียนที่โรงเรียนเซนต์ มากัวริเต้ และที่นั่นเขาก็ได้พบและรู้จักกับสาวสวยปริศนานาม วิกตอริก้า เด บลัวส์ ที่กำลังงีบหลับอยู่ในห้องสมุด แถมยังชอบคาบไปป์เหมือนเชอร์ล็อก โฮมส์ โดยที่เธอนั้นมีเบื้องหลังการไขคดีลึกลับยากๆ ช่วยเหลือพี่ชายของเธอที่เป็นตำรวจ ที่ค่อนข้างไว้วางใจในตัวน้องสาวเป็นอย่างมาก แต่ไม่กล้าแสดงออกว่าไว้ใจเพราะไม่ต้องการแสดงตัวว่าเป็นน้องสาวของตน เพราะแม่ของวิกตอริก้า ถูกใส่ร้ายว่าเป็นฆาตกร ซึ่งคุโจ เมื่อได้รู้จักกับ วิกตอริก้า ก็เลยต้องไปเป็นข้ารับใช้ของเธอ ในการร่วมไขคดีลึกลับต่างๆนานา จากพวกกลุ่มคนลึกลับ
อาซาฮิกาวะ
อาซาฮิกาวะ (; ไอนุ: チウ・ペツ "ชิวเพ็ต", チュッ・ペツ "ชูเพ็ต") เป็นเมืองเอกของกิ่งจังหวัดคามิกาวะ ในจังหวัดฮกไกโด และเป็นเมืองที่ใหญ่เป็นอันดับสองของเกาะฮกไกโด รองจากเมืองซัปโปโระ ด้วยประชากรในปี พ.ศ. 2556 ทั้งสิ้นจำนวน 348,658 คน
ในปี พ.ศ. 2465 (1922) ได้มีการจัดตั้ง "เมืองอาซาฮิกาวะ" ขึ้น ในฐานะเมืองศูนย์กลางของฮกไกโดตอนเหนือ เมืองอาซาฮิกาวะได้กลายเป็นเมืองอุตสาหกรรมและการพาณิชย์ ขณะนั้นในเมืองมีแม่น้ำลำธารมากถึง 130 สาย ดังสะพานที่มีชื่อเสียงอาทิ "แม่น้ำอิชิการิ" และ "แม่น้ำชูเบ็ตสึ" ด้วยความที่มีแม่น้ำลำธารมากนี้เอง ทำให้มีสะพานกว่า 740 แห่ง อาทิ "สะพานอาซาฮิ" บนแม่น้ำอิชิการิ ซึ่งกลายเป็นสัญลักษณ์หนึ่งของเมืองตั้งแต่ก่อสร้างเสร็จในปี พ.ศ. 2475 (1932) และยังถือเป็นหนึ่งในแหล่งมรดกของฮกไกโด
ในฤดูหนาวของทุกปี จะมีการจัด "งานฤดูหนาวอาซาฮิกาวะ" ขึ้นริมแม่น้ำอิชิการิ และในฤดูนี้สกีรีสอร์ทบนภูเขาก็เป็นแหล่งท่องเที่ยวยอดนิยม
25 มกราคม พ.ศ. 2445 (1902) สถานีตรวจวัดอากาศสามารถบันทึกอุณหภูมิที่ -41 ° C ถือเป็นอุณหภูมิต่ำที่สุดในประวัติศาสตร์ญี่ปุ่น
สถานีรถไฟนาปรือ
ที่หยุดรถไฟนาปรือ ตั้งอยู่ อำเภอเมือง จังหวัดพัทลุง เป็นสถานีรถไฟ ของทางรถไฟสายใต้
สถานีรถไฟบ้านต้นโดน
สถานีรถไฟบ้านต้นโดน ตั้งอยู่ อำเภอเขาชัยสน จังหวัดพัทลุง เป็นสถานีรถไฟชั้น 3 ของทางรถไฟสายใต้
โอรูเปรตู
โอรูเปรตู (, ทองดำ) เป็นเมืองในรัฐมีนัสชีไรส์ ประเทศบราซิล เป็นเมืองเหมืองแร่ทองคำในทศวรรษ 1700 เป็นศูนย์กลางการผลิตทองคำของบราซิลระหว่างคริสต์ทศวรรษที่ 18 มีการท่องเที่ยว มีสถาปัตยกรรมอาณานิคม ได้รับการแต่งตั้งเป็นมรดกโลกจากยูเนสโก เนื่องจากสถาปัตยกรรมบาโรกอันโดดเด่น เป็นแหล่งที่ค้นพบผลงานของ อาเลย์จาดีนยู (อานตอนยู ลิสบัว) ประติมากรและสถาปนิกชาวบราซิล
ชีราซ
ชีราซ ( ) เป็นเมืองที่มีประชากรเป็นอันดับ 6 ของประเทศอิหร่าน และเป็นเมืองหลวงของจังหวัดฟาร์ส ตั้งอยู่ทางตะวันตกเฉียงใต้ของประเทศ เป็นเมืองศูนย์กลางการค้าขายในภูมิภาคมามากกว่า 1 พันปี
ชีราซ เป็นเมืองที่มีชื่อเสียงว่าเป็นเมืองแห่งกวี วรรณกรรม ไวน์และดอกไม้ เป็นเมืองอุตสาหกรรม ซีเมนต์ น้ำตาล ปุ๋ย สิ่งทอ ผลิตภัณฑ์ไม้ งานโลหะ และพรม ยังมีโรงกลั่นน้ำมันและเป็นเมืองอุตสาหกรรมอิเล็กทรอนิกส์ โดยเป็น 53% ของประเทศ
เป็นสถานที่เกิดของกวีชื่อ ซาดี ในคริสต์ศตวรรษที่ 13 และ ฮาเฟซ ในคริสต์ศตวรรษที่ 14 ในสมัยกลางเป็นเมืองที่มีความสำคัญและมีความสำคัญสูงสุดในช่วงคริสต์ศตวรรษที่ 10-11 เมืองนี้เกิดแผ่นดินไหวบ่อย ๆ ครั้ง มีซากปรักหักพังของเมืองโบราณชื่อ เปอร์เซโปลิส ตั้งอยู่ห่างจากเมืองนี้ไปทางทิศตะวันออกเฉียงเหนือประมาณ 55 กิโลเมตร
ซาโมเทรซ
ซาโมเทรซ หรือ ซาโมทรากี (, ) เป็นเกาะในประเทศกรีซ ตั้งอยู่ทางเหนือของทะเลอีเจียน เป็นส่วนหนึ่งของจังหวัดเอวรอส ห่างจากเกาะเกิกเชอาดาของประเทศตุรกีไปทางทิศตะวันตกเฉียงเหนือ 23 กิโลเมตร เกาะมีความยาว 17 กิโลเมตร มีพื้นที่ 178 ตร.กม. มีประชากร 2,723 คน (ข้อมูลประชากรปี ค.ศ. 2001) มีอุตสาหกรรมหลักในการทำประมงและการท่องเที่ยว มีทรัพยากรคือหินแกรนิตและหินบะซอลต์
มีรูปแกะสลักที่รู้จักกันในชื่อ ไนกีแห่งซาโมเทรซ ซึ่งปัจจุบันตั้งแสดงอยู่ในพิพิธภัณฑ์ลูฟวร์ กรุงปารีส พบที่เกาะนี้เมื่อ ค.ศ. 1863
แม็กแน็ส
แม็กแน็ส () หรือ มักนาส (; เบอร์เบอร์: ) เป็นเมืองทางตอนเหนือของประเทศโมร็อกโก ตั้งอยู่ห่างจากกรุงราบัตเมืองหลวงของประเทศ 130 กิโลเมตร (81 ไมล์) และห่างจากเมืองแฟ็ส 60 กิโลเมตร (37 ไมล์) เมืองแม็กแน็สเคยเป็นเมืองหลวงของประเทศ (ปี ค.ศ. 1672–1727) เมืองมีประชากร 985,000 คน (ข้อมูลปี ค.ศ. 2010)
เมืองผลิตพรม เมืองนี้ตั้งขึ้นในคริสต์ศตวรรษที่ 10 ในสมัยกลางเป็นเมืองป้อมปราการของพวกเบอร์เบอร์ เป็นที่ประทับของสุลต่านโมร็อกโกหลายปี นับตั้งแต่คริสต์ศตวรรษที่ 17 มีพระราชวังขนาดใหญ่และประตูเมือง
ทัง เหวย
ทัง เหวย () มีชื่อภาษาอังกฤษว่า รีเบกกา ทัง (Rebecca Tang) เป็นนักแสดงหญิงชาวจีน จากเมืองหางโจว มณฑลเจ้อเจียง
ทัง เหวยจบวิชาการแสดงจากสถาบันการแสดงกลาง กรุงปักกิ่ง เริ่มมีผลงานแสดงภาพยนตร์ และภาพยนตร์โทรทัศน์ ก่อนจะมีชื่อเสียงจากการรับบทเป็น เจิ้ง ผิงรื่อ (Zheng Ping Ru) หรือ หวัง เจียจือ (Wong Chia Chi) หญิงสาวที่มีบทบาทในแนวร่วมชาวจีนรักชาติเพื่อต่อต้านญี่ปุ่นในสงครามจีน-ญี่ปุ่นครั้งที่สอง จากภาพยนตร์เรื่อง "Lust, Caution" (ชื่อไทย เล่ห์ ราคะ) ผลงานปี 2007 กำกับโดยหลี่ อัน จากบทประพันธ์ของจาง อ้ายหลิง ซึ่งส่งให้เธอได้รับรางวัลม้าทองคำในสาขานักแสดงหน้าใหม่ และรางวัลภาพยนตร์จีน สาขานักแสดงนำหญิง แต่จากบทบาทนี้ที่เต็มไปด้วยฉากการร่วมเพศของเธอกับเหลียง เฉาเหว่ย ทำให้เธอต้องอยู่ในบัญชีดำของคณะกรรมการควบคุมวิทยุ ภาพยนตร์ และโทรทัศน์แห่งรัฐ หน่วยงานของรัฐบาลจีน เธอถูกระงับการแสดงภาพยนตร์และงานโฆษณาทั้งหมดก็ถูกห้ามฉาย เธอถูกตัดออกจากรายชื่อนักแสดงนำเรื่อง "The Warrior and the Wolf" (2009) ภาพยนตร์อิงประวัติศาสตร์ กำกับโดยเถียน ช่วงช่วง ซึ่งถ่ายทำที่มณฑลซินเจียง โดยมอบหมายให้แม็คกี้ คิว รับบทนำแทน
หลังงานแสดงเรื่อง "Lust, Caution" และระงับผลงานใหม่ เธอและครอบครัวย้ายมาอาศัยอยู่ที่ฮ่องกง และได้แสดงภาพยนตร์เรื่อง "Late Autumn" (2010) ภาพยนตร์เกาหลี คู่กับฮย็อน บิน และ "Crossing Hennessy" (2010) ภาพยนตร์รักฮ่องกง คู่กับจาง เซี๊ยะโหย่ว และในปี พ.ศ. 2554 ทังเหวย ได้รับบทเป็นภรรยาของเจิน จื่อตัน ในภาพยนตร์กังฟูกำลังภายในสัญชาติฮ่องกงเรื่อง "Wuxia"
อึนจาเมนา
อึนจาเมนา (; ) เป็นเมืองหลวงและเมืองที่ใหญ่ที่สุดของประเทศชาด เมืองท่าบนฝั่งแม่น้ำชารี เป็นตลาดสำคัญของการทำปศุสัตว์ เกลือ อินทผลัม ธัญพืช เนื้อสัตว์ ปลา การทำฝ้าย ที่ถือเป็นอุตสาหกรรมสำคัญ และยังเป็นศูนย์กลางเศรษฐกิจของประเทศชาด ถึงแม้ว่าจะเกิดปัญหาความรุนแรงในเมือง
จุมพิตแห่งอลัชชี
จุมพิตแห่งอลัชชี (; ) เป็นชื่อเรียกพิธีกรรมที่แม่มดกระทำเพื่อต้อนรับปิศาจ ด้วยการจุมพิตที่ทวารหนักของปิศาจ ซึ่งเชื่อกันว่าเป็น "ปาก" อีกแห่งหนึ่งของปิศาจ โดยตามคติชนนั้น เมื่อหญิงจุมพิตทวารหนักของปิศาจแล้ว ก็จะร่วมเมถุนกรรมกับปิศาจ
ในช่วงการล่าแม่มดอันยาวนาน ผู้คนจำนวนมากเชื่อว่า แม่มดบูชาปิศาจ และสักการะปิศาจด้วยการจุมพิตทวารหนักของปิศาจ พิธีกรรม "จุมพิตแห่งอลัชชี" นี้มีเอ่ยถึงในบันทึกที่เกี่ยวกับวันชุมนุมของแม่มดเกือบทุก ๆ บันทึก ผู้คนเรียกชื่อเช่นนั้นเพราะเห็นกันว่าเป็นการกระทำอันเสื่อมทราม
ตามเรื่องราวที่กล่าวหากันมา แม่มดจะกระทำจุมพิตแห่งอลัชชีนี้เมื่อต้นวันชุมนุม หลังจากที่ปิศาจขานนามสาวกจนครบแล้ว โดยบรรดาแม่มดจะคลานหรือเดินถอยหลังเข้าไปหาปิศาจ หมุนตัว น้อมคำนับ และจุมพิตทวารหนักของปิศาจ นอกจากนี้ ยังเชื่อว่า แม่มดใหม่ต้องกระทำจุมพิตเช่นนี้เพื่อเริ่มสมาชิกภาพความเป็นแม่มดของตนด้วย เมื่อจุมพิตกันเสร็จแล้ว จะกินเลี้ยงกัน
บางทีก็ว่ากันว่า แม่มดมิได้จุมพิตแต่ปิศาจตัวหัวหน้าเท่านั้น ปิศาจตัวสมุนก็ด้วย
เนื่องจากแม่มดถือว่าพิธีกรรมเช่นนี้เป็นการสักการบูชา ในการพิจารณาคดีแม่มดที่นอร์ธเบอร์วิก (North Berwick Witch Trials) ประเทศสกอตแลนด์ เมื่อคริสต์ศตวรรษที่ 16 ศาลได้วินิจฉัยว่า การจุมพิตเช่นนี้เป็นการบำเพ็ญบาปอันส่งตรงมาจากปิศาจทีเดียว ใน "ข่าวจากสก๊อตแลนด์ แถลงเรื่องชีวิตอันน่าสาปแช่งของหมอไฟเอิน" ("Newes from Scotland, declaring the damnable Life of Doctor Fian") ซึ่งเขียนโดย ดับเบิลยู. ไรท์ (W. Wright) ใน ค.ศ. 1592 ตอนหนึ่งระบุว่า
"...และเข้าใจว่า คนเหล่านั้นพากันรอคอยแสนยาวนาน เบิกบานเมื่อมันมาสู่ และสนุกสนานไปกับการบาป ด้วยพวกเขาจะจุมพิตทวารหนักของมันที่มันยกชูขึ้นอยู่บนธรรมาสน์ อันเป็นสัญลักษณ์แห่งการสรรเสริญมัน ทุก ๆ คนกระทำเช่นนี้ และมันก็ให้ความสนุกสนานแก่เขาเหล่านั้น"
มีความเชื่อว่า ปิศาจต้องการให้กระทำจุมพิตแห่งอลัชชีแก่ตนซึ่งจะปรากฏอยู่ในรูปลักษณ์อื่นอันมิใช่มนุษย์ เช่นว่า แกะตัวผู้ แมวนำ และคางคก สัญญาฉบับหนึ่ง ชื่อ "ความผิดพลาดของพวกเดียรถีย์" (Errores Haereticorum, "Heretical Erros") ซึ่งทำขึ้นในยุโรปมัชฌิมยุค อ้างว่า ลัทธิคาร์ธาร์ (Catharism) ได้ชื่อนี้มา "จากคำว่า แมว ซึ่งพวกเขาจุมพิตทวารหนักของมัน และซึ่งซาตานปรากฏกายในรูปของมันนั้น"
โมกาดิชู
โมกาดิชู (, หรือนิยมว่า "ฮะมัร"; ""; ) เป็นเมืองที่ใหญ่ที่สุดและเป็นเมืองหลวงของประเทศโซมาเลีย เป็นเมืองท่าทางทะเล ในภูมิภาคมหาสมุทรอินเดีย เมืองนี้สร้างขึ้นในคริสต์ศตวรรษที่ 10 โดยชาวอาหรับ เป็นศูนย์กลางการค้าที่สำคัญ ตกเป็นของสุลต่านแห่งแซนซิบาร์โน ใน ค.ศ. 1871 ต่อมาให้อิตาลีเช่าใน ค.ศ. 1892 แล้วขายให้อิตาลีใน ค.ศ. 1905 กลายเป็นเมืองหลวงของดินแดนโซมาลีแลนด์อิตาลี เป็นที่ตั้งฐานที่มั่นกองกำลังรักษาสันติภาพของสหประชาชาติเพื่อช่วยเหลือบรรเทาความอดอยากในปลาย ค.ศ. 1992 ถึงกลาง ค.ศ. 1994
บิลเลียด
คิวสปอตส์ () ในบางครั้งเรียกว่า บิลเลียด หรือ กีฬาบิลเลียด (billiard, billiard sports) หมายถึงเกมและกีฬาหลายชนิดที่ต้องใช้ทักษะส่วนบุคคล โดยทั่วไปผู้เล่นจะแทงลูกบิลเลียดด้วยไม้คิว ลูกบิลเลียดจะเคลื่อนที่ไปบนผิวสักหลาดบนโต๊ะบิลเลียด ขอบหลุมที่สูงจากพื้นโต๊ะครอบคลุมด้วยยาง
ในอดีตถึงแม้ว่าคำว่า billiards ในภาษาอังกฤษยังเป็นชื่อที่คุ้นเคยที่ยังคงประยุกต์ใช้ในบางประการในทั่วไปสำหรับทุกเกมดังกล่าวการใช้คำที่มีความหมายที่แตกตัวมากจากการแข่งขันเฉพาะตัวมากขึ้นในส่วนต่างๆของโลก ตัวอย่างเช่นในประเทศอังกฤษและออสเตรเลีย มักจะหมายถึงเกม อิงลิชบิลเลียด ในขณะที่อเมริกาและแคนาดา ในบางครั้งใช้เพื่ออ้างถึงเกมโดยเฉพาะหรือชั้นของเกมหรือเกมเกี่ยวกับบิลเลียดทั้งหมดโดยทั่วไปขึ้นอยู่กับภาษาแต่ละที่และบริบท
กีฬาบิลเลียดมีการแบ่งย่อยที่สำคัญได้แก่:
โมเดล (มันฮวา)
โมเดล (; ) เป็นการ์ตูนเกาหลี แนวโรแมนติกทริลเลอร์ ที่สร้างสรรค์โดยลี โซยัง (이소영) ซึ่งเป็นนักเขียนการ์ตูนชาวเกาหลี โดยได้บรรยายผ่านการ์ตูน 7 เล่ม ในฐานะเป็นเรื่องที่เธอจับจดอยู่ในโลกแวมไพร์ของไมเคิล และขุดอดีตของเขา เพื่อค้นหาวิธีที่ดีที่สุดในการวาดภาพเหมือนของเขา
แจ (จีเย ในฉบับมันฮวาของเกาหลี) เป็นนักเรียนศิลปะชาวเกาหลีที่อาศัยอยู่ในยุโรปและศึกษาวิชาศิลปะอยู่ที่นั่น ช่วงดึกสงัดของคืนวันหนึ่ง เพื่อนร่วมห้องของเธอได้พาไปยังบ้านที่สวยงามหลังหนึ่ง และผู้ชายคนนั้นได้หมดสติ-ที่นำมาซึ่งความผิดหวังของแจ-เธอได้แยกออกมาจากเขาบนเก้าอี้นอน ในช่วงเวลากลางคืน แจไม่สามารถนอนหลับได้เนื่องจากการปรากฏตัวของคนแปลกหน้าในอพาร์ทเมนท์ ในช่วงกลางดึก เธอได้เห็นคนแปลกหน้าเข้ามาในห้อง เขากัดเธอจนส่งผลให้สลบไป เมื่อเธอฟื้นขึ้นมา เธอก็รู้สึกว่านั่นเป็นเพียงความฝันและลุกออกจากเตียงโดยไม่แยแส เธอได้พบกับชาที่นอนบนพื้นใกล้กับเตียงของเธอ และตระหนักดีว่าเขาเป็นแวมไพร์ซึ่งได้ดื่มเลือดบางส่วนของเธอ ขณะที่ชายคนนั้นกำลังนอนหลับ เธอได้ถอดเสื้อของเขาออก และวาดภาพของเขาลงในสมุดสเก็ตช์ภาพ และเชื่อว่าเขาจะต้องจ่ายค่าตอบแทนด้วยการดื่มเลือดของเธอ เมื่อชายคนนั้นตื่นขึ้นมา เขาก็ผงะที่พบว่าแจกำลังวาดภาพเขาอยู่ เขาเปิดเผยว่าเขามีชื่อว่าไมเคิล (มูเรียล ในฉบับมันฮวาของเกาหลี) และยืนยันความจริงที่ว่าเขาเป็นแวมไพร์ ในที่สุด แจและไมเคิลได้ทำข้อตกลงกัน โดยไมเคิลจะเป็นแบบให้กับแจหากเธออาศัยอยู่ในบ้านของเขา และรอที่จะจ่าย"ราคาค่างวด"ให้กับเธอ เมื่อมาถึงคฤหาสน์ที่หรูหราของไมเคิล แจได้พบกับกลุ่มตัวละครแปลกหน้า ประกอบด้วย เคน เด็กหน้าตาดี ซึ่งมีอายุเท่ากับแจ มักหยอกล้อและดูถูกแจ และเอวา ซึ่งเป็นแม่บ้านลึกลับที่ดูเหมือนจะซ่อนอะไรบางอย่าง นี้เองที่เธอต้องปลีกตัวออกจากเอวาและเคนเป็นเวลากว่าหนึ่งสัปดาห์ เมื่อไมเคิลกลับมา แจได้ไปหาเขาและพบกับความเป็นตัวตนด้านแวมไพร์ของเขาเอง
การแปลงลาปลาส
ในทางคณิตศาสตร์ การแปลงลาปลาส () คือการแปลงเชิงปริพันธ์ที่ใช้กันอย่างกว้างขวาง แสดงอยู่ในรูป formula_1 การแปลงลาปลาสจะทำให้เกิดความเป็นเชิงเส้นของ "f"("t") ซึ่งค่า "t" เป็นอาร์กิวเมนต์จริง("t" ≥ 0) จะแปลงไปอยู่ในรูปฟังก์ชัน "F"("s") โดย "s" เป็นอาร์กิวเมนต์เชิงซ้อน การแปลงนี้เป็นการทำฟังก์ชันหนึ่งต่อหนึ่งที่สำคัญมากในการใช้งานในทางปฏิบัติ คู่ฟังก์ชัน "f"("t") กับ "F"("s") นั้นจับคู่กันในตาราง การแปลงลาปลาสถูกใช้ประโยชน์จากคุณสมบัติที่มันมีความสัมพันธ์และการดำเนินการของฟังกันดังเดิม "f"("t") น้นสอดคล้องกับความสัมพันธ์กับการดำเนินการในรูปของ "F"("s") การแปลงลาปลาสถูกประยุกต์ใช้ในงานสำคัญมากมายที่เป็นแนวคิดทางวิทยาศาสตร์ สำหรับชื่อลาปลาสนี้มาจากชื่อของปีแยร์-ซีมง ลาปลาส ผู้ที่นำการแปลงนี้ไปใช้ในทฤษฎีความน่าจะเป็น
การแปลงลาปลาสเกี่ยวข้องกับการแปลงฟูรีเย แต่ขณะที่การแปลงฟูรีเยนั้นใช้ในการแก้ฟังก์ชันหรือสัญญาณในโหมดของการสั่นสะเทือน
กำหนดให้ "f"("t") และ "g"("t") มีผลการแปลงลาปลาสเป็น "F"("s") และ "G"("s") ตามลำดับ:
ตารางต่อไปนี้เป็นตารางคุณสมบัติของการแปลงลาปลาสด้านเดียว (unilateral Laplace transform):
แค้นสั่งฟ้า
แค้นสั่งฟ้า หรือ ห่วงนักรัก (; Duoqing Hua) เป็นนิยายกำลังภายในขนาดสั้นที่แต่งโดยโกวเล้ง ตีพิมพ์ในปี ค.ศ. 1975 แค้นสั่งฟ้า เป็นตอนที่สี่ ของ สุดยอดอาวุธทั้งเจ็ด หรือเจ็ตศาสตรา
เป็นเรื่องราวการตามล้างแค้นที่แฝงความรันทดหดหู่ท่ามกลางเนื้อเรื่องดุเดือด น่าติดตามยิ่งของตัวเอกที่เป็นคนของ สำนักห่วงคู่ ( 双环门 )เรื่อง แค้นสั่งฟ้า นี้ โก้วเล้ง ได้สรุปเอาไว้ในตอนท้ายของเรื่องไว้ว่า "อาวุธชนิดที่สี่ เป็น อาวุธที่แปลกประหลาดมาก มันเปี่ยมล้นด้วยสีสันแห่งอารมณ์ เมื่อเทียบกับเรื่อง ดาบมรกต แล้ว ยังดูหนักแน่นจริงจังยิ่งกว่า นี่แหละคือ ห่วงนักรัก แต่ทว่า มันก็ยังไม่ใช่อาวุธสุดยอดที่สุด เมื่อเทียบกับ บุญคุณ ความแค้น จิตใจที่เปี่ยมด้วยความแค้นสามารถคร่าชีวิตคนได้"
ยอดมือปราบ
ยอดมือปราบ หรือ มือสังหารเจ็ด (; ) เป็นนิยายกำลังภายในขนาดสั้นที่แต่งโดยโกวเล้ง ตีพิมพ์ในปี ค.ศ. 1975 ยอดมือปราบ เป็นตอนที่เจ็ด ของ สุดยอดอาวุธทั้งเจ็ด แต่ยังมีความสับสนในการบรรจุเข้าไปในทำเนียบ สุดยอดอาวุธทั้งเจ็ดของโกวเล้ง เนื่องจากในเรื่องไม่มีการกล่าวถึงอาวุธใดโดดเด่น
โดยบางแห่ง ยอดมือปราบ ไม่ได้ถูกบรรจุเข้าไปในชุด สุดยอดอาวุธทั้งเจ็ด แต่เป็นเรื่อง หมัดพิฆาต แทนซึ่งตัวละครเอกใน หมัดพิฆาต จะเป็นตัวละครตัวรองจากเรื่อง ทวนทมิฬ ส่วนเรื่อง ยอดมือปราบ ถูกแยกไว้ต่างหาก และในบางแห่งจะบรรจุทั้งเรื่อง ยอดมือปราบ และ หมัดพิฆาต เข้าไปในชุด สุดยอดอาวุธทั้งเจ็ดของโกวเล้ง
ลำเหมือง
ลำเหมือง หรือ ลำประโดง () เป็นทางน้ำขนาดเล็กถึงกลางใช้ในการกระจายน้ำ ลำเหมืองสามารถใช้ในการระบายน้ำจากถนนหรือทุ่ง หรือใช้ในชลประทานส่งน้ำจากบริเวณหนึ่งไปยังบริเวณที่ต้องการน้ำเพื่อเพาะปลูก ลำเหมืองมักจะพบได้ในบริเวณไร่หรือพื้นที่การเกษตร
สำหรับการจราจร ลำเหมืองเป็นอันตรายสำหรับผู้ขับขี่และมักจะมีอุบัติเหตุตกไปในลำเหมืองเนื่องจากลักษณะของลำเหมืองทั่วไป จะอยู่ต่ำกว่าระดับถนนมากและมักจะไม่มีราวกั้น
พีระ เทศวิศาล
พีระ เทศวิศาล ชื่อเล่น พีท เกิด 24 พฤษภาคม พ.ศ. 2522 เป็นนักร้อง นักดนตรี อดีตสมาชิกวงพีซเมเกอร์กับสังกัดกรีนบีนส์ จากนั้นมีผลงานเดี่ยวกับค่ายเกสมิวสิก และโมโนมิวสิก
พีระ จบการศึกษาระดับมัธยมจาก โรงเรียนกรุงเทพคริสเตียน และระดับอุดมศึกษาจาก คณะมนุษยศาสตร์ มหาวิทยาลัยรามคำแหง ได้ร่วมวงพีซเมกเกอร์ กับสมาชิกอีกคนคือ อนุวัฒน์ สงวนศักดิ์ภักดี โดยเซ็นสัญญากับค่าย กรีนบีนส์ จนมีผลงานเพลงพิเศษที่ใช้ชื่อว่า กรีนไลท์โปรเจ็กต์ และได้มีผลงานสตูดิโออัลบั้ม 3 ชุด มีเพลงฮิตอย่าง "เหงา","ไม่เคยถาม","จนกว่าฟ้าจะมีเวลา" เป็นต้น จนแยกกับวงในปี พ.ศ. 2548 เนื่องจากทั้งคู่อยากทำเพลงในแนวที่ตนเองถนัด ในปี พ.ศ. 2549 มีผลงานอัลบั้มในชุด "Guess Music The First Confused Album" ชื่อเพลง "คนรักคนที่สอง" และ จนในปี พ.ศ. 2550 มีผลงานอัลบั้มเดี่ยวชุดแรก "Broken Toy" กับสังกัดเกสมิวสิก และต่อมากับอัลบั้มชุด "The Rhythm Traveler" กับสังกัดโมโนมิวสิก ซึ่งมีเพลง "ผ่านมาให้แค่จำ" ที่ถูกเปิดมากที่สุดในคลื่นวิทยุ เมื่อช่วงเดือนธันวาคม 2556 ต่อมาปี 2559 มีเพลงชื่อ "ความรักไม่ใช่ทุกสิ่ง"
คำซ้อนในภาษากฎหมาย
คำซ้อนในภาษากฎหมาย () เป็นวลีที่ใช้บ่อยจนเป็นมาตรฐานในภาษากฎหมายอังกฤษ ซึ่งประกอบด้วยไวพจน์ (synonym) สองคำหรือกว่านั้นเข้าคู่กัน การใช้คำซ้อนเช่นนี้มีที่มาจากสำนวนภาษากฎหมายละติน แล้วภาษากฎหมายฝรั่งเศสรับอิทธิพลมา และส่งต่อให้ภาษากฎหมายอังกฤษอีกทอด ขณะที่คำบางคำตั้งใจให้ซ้อนกันไว้อย่างนั้นเพื่อสร้างความเข้าใจอันดีของถ้อยคำนั้น ๆ ยิ่งขึ้น แต่ปัจจุบัน คำซ้อนเช่นนี้ถือว่าฟุ่มเฟือย (pleonasm) โดยเฉพาะเมื่อมีขบวนการภาษากฎหมายเรียบง่าย (Plain Legal Language Movement) เกิดขึ้นด้วยแล้ว
วันหนังสือและลิขสิทธิ์สากล
วันหนังสือและลิขสิทธิ์สากล () ตรงกับวันที่ 23 เมษายน ของทุกปี ดำเนินการโดยยูเนสโก เพื่อประชาสัมพันธ์การอ่าน การตีพิมพ์ และลิขสิทธิ์ โดยเริ่มครั้งแรกในปี ค.ศ. 1995
อนุสัญญากรุงเวียนนาว่าด้วยกฎหมายสนธิสัญญา
อนุสัญญากรุงเวียนนาว่าด้วยกฎหมายสนธิสัญญา () เป็นสนธิสัญญาเกี่ยวกับกฎหมายระหว่างประเทศแผนกคดีเมืองในเรื่องสนธิสัญญาที่ทำขึ้นระหว่างรัฐกับรัฐ โดยเป็นการนำกฎหมายจารีตประเพณีระหว่างประเทศมาประมวลไว้ให้เป็นลายลักษณ์อักษร
อนุสัญญาฯ นี้เป็นที่ตกลงรับในวันที่ 22 พฤษภาคม ค.ศ. 1969 เปิดให้ลงลายมือชื่อในวันรุ่งขึ้น และมีผลใช้บังคับตั้งแต่วันที่ 27 มกราคม ค.ศ. 1980 นับตั้งแต่เดือนเมษายน ค.ศ. 2011 สืบมา มีรัฐหนึ่งร้อยสิบเอ็ดรัฐให้สัตยาบันแก่อนุสัญญาฯ นี้แล้ว
คณะกรรมาธิการกฎหมายระหว่างประเทศ (International Law Commission) แห่งสหประชาชาติ เริ่มยกร่างอนุสัญญาฯ นี้ใน ค.ศ. 1949 ในช่วงนั้น ผู้เสนอรายงานการประชุมพิเศษ (special rapporteur) ของคณะกรรมาธิการ ประกอบด้วย เจมส์ เบรียร์ลี (James Brierly), เซอร์เฮิร์ช เลาเทอร์แพชต์ (Hersch Lauterpacht), เซอร์เจอรัลด์ ฟิตซ์เมารีซ (Gerald Fitzmaurice) และ ฮัมฟรีย์ วาลด็อก (Humphrey Waldock) ได้นำเสนอร่างเป็นหลายฉบับและมีการอภิปรายถกเถียงกันหลายยก ใช้เวลายกร่างกว่ายี่สิบปี ใน ค.ศ. 1966 คณะกรรมาธิการจึงตกลงรับร่างซึ่งประกอบด้วยข้อบทเจ็ดสิบห้าข้อเป็นร่างฉบับสุดท้าย มีการประชุมตกลงรับข้อบทแห่งอนุสัญญาฯ นี้ใน ค.ศ. 1968 และ 1969 ที่กรุงเวียนนา ครั้นวันที่ 22 พฤษภาคม ค.ศ. 1969 ที่ประชุมสหประชาชาติที่กรุงเวียนนาก็ได้ตกลงรับข้อบทนั้น และเปิดให้ลงลายมือชื่อกันในวันถัดมาทีเดียว
อนุสัญญาฯ นี้ประมวลเอารากฐานแห่งกฎหมายระหว่างประเทศร่วมสมัยเข้าไว้เป็นลายลักษณ์อักษร โดยให้นิยามของคำว่า "สนธิสัญญา" ไว้ว่า คือ "ความตกลงอันทำขึ้นระหว่างรัฐกับรัฐ เป็นลายลักษณ์อักษร และอยู่ในบังคับแห่งกฎหมายระหว่างประเทศ" กับทั้งยืนยันว่า "รัฐทุกรัฐย่อมมีความสามารถทำสนธิสัญญา" ชาติส่วนใหญ่ ไม่ว่าจะได้เป็นภาคีแห่งอนุสัญญาฯ นี้หรือไม่ ต่างยอมรับว่า อนุสัญญาฯ นี้เป็น "สนธิสัญญาแห่งเหล่าสนธิสัญญา" อันหาที่เปรียบมิได้ โดยอนุสัญญาฯ นี้ทำหน้าที่เป็นแนวทางอันทรงอำนาจสำหรับการเกิดและผลของสนธิสัญญาบรรดามี
ขอบข่ายการใช้บังคับของอนุสัญญาฯ นี้มีจำกัด โดยอนุสัญญาฯ นี้ใช้บังคับแก่สนธิสัญญาที่ทำขึ้นระหว่างรัฐเท่านั้น ไม่ใช้แก่ที่ทำขึ้นระหว่างรัฐกับองค์การระหว่างประเทศ หรือระหว่างองค์การระหว่างประเทศด้วยกันเอง แต่ว่าเกณฑ์ใดที่ปรากฏไว้ในอนุสัญญาฯ นี้ และผูกพันกับองค์การดังกล่าวตามกฎหมายอื่น ก็ยังคงผูกพันเช่นนั้นอยู่ อนึ่ง อนุสัญญาฯ นี้ยังใช้บังคับแก่สนธิสัญญาที่ทำขึ้นโดยรัฐภายในองค์การระหว่างรัฐบาล กับรัฐภายในองค์การระหว่างรัฐบาล ด้วยกันเอง ส่วนความตกลงระหว่างรัฐกับองค์การระหว่างประเทศ หรือระหว่างองค์การระหว่างประเทศด้วยกันเองนั้น จะอยู่ในบังคับแห่ง อนุสัญญาเวียนนาว่าด้วยกฎหมายสนธิสัญญาระหว่างรัฐกับองค์การระหว่างประเทศฯ ที่สำคัญ อนุสัญญาฯ นี้ไม่ใช้บังคับแก่ความตกลงที่มิใช่ทำเป็นลายลักษณ์อักษร เช่น ความตกลงแบบสุภาพบุรุษ (gentleman's agreement)
บัดนี้ มีรัฐหนึ่งร้อยสิบเอ็ดรัฐให้สัตยาบันแก่อนุสัญญาฯ นี้
ส่วนรัฐที่ลงลายมือชื่อไปแต่ยังมิให้สัตยาบัน ได้แก่ อัฟกานิสถาน, โบลิเวีย, กัมพูชา, เอลซัลวาดอร์, เอธิโอเปีย, กานา, อิหร่าน, ไอวอรีโคสต์, เคนยา, มาดากัสการ์, เนปาล, ปากีสถาน, ตรินิแดดและโตเบโก, สหรัฐอเมริกา และ แซมเบีย
เอสพีเอสเอส
เอสพีเอสเอส (SPSS) เป็นโปรแกรมคอมพิวเตอร์ที่ใช้เพื่อการวิเคราะห์ทางสถิติ บริษัทจัดจำหน่าย SPSS ถูกซื้อโดย IBM เมื่อเดือนมิถุนายน 2552 และปัจจุบันใช้ชื่อบริษัทว่า "SPSS: An IBM Company"
SPSS เดิมชื่อว่า "Statistical Package for the Social Sciences" (ชุดโปรแกรมสถิติเพื่อสังคมศาสตร์) ออกเผยแพร่ครั้งแรกในปี 2511 หลังจากถูกพัฒนาโดย Norman H. Nie และ C. Hadlai Hull
Norman Nie ในขณะนั้นเป็นนักศึกษารัฐศาสตร์ภาคบัณฑิตที่มหาวิทยาลัยสแตนฟอร์ด และปัจจุบันเป็นศาสตราจารย์วิจัยที่ภาควิชารัฐศาสตร์ มหาวิทยาลัยสแตนฟอร์ด และศาสตราจารย์เกียรติคุณสาขารัฐศาสตร์ที่มหาวิทยาลัยชิคาโก SPSS เป็นหนึ่งในโปรแกรมที่นิยมใช้แพร่หลายมากที่สุดสำหรับการวิเคราะห์ทางสถิติในสังคมศาสตร์
มันถูกใช้โดยนักวิจัยตลาด นักวิจัยสุขภาพ บริษัทสำรวจความคิดเห็น รัฐบาล นักวิจัยการศึกษา บริษัทการตลาด ฯลฯ
คู่มือการใช้งาน SPSS ฉบับแรก (Nie, Bent & Hull, 1970) ถูกอธิบายว่าเป็นหนึ่งใน "หนังสือที่ทรงอิทธิพลที่สุดในสาขาสังคมวิทยา" นอกเหนือไปจากการวิเคราะห์ทางสถิติแล้ว การจัดการข้อมูล (การเลือกกรณีศึกษา, การแปลงแฟ้ม, การสร้างข้อมูลสืบทอด) และการทำเอกสารข้อมูล (พจนานุกรมเมทาเดตาจะถูกเก็บไว้ในแฟ้มข้อมูล) ก็เป็นความสามารถของซอฟต์แวร์รุ่นพื้นฐาน
ไส้กรอกเวียนนา
ไส้กรอกเวียนนา (; ; ) เป็นไส้กรอกแดง (hot dog) ประเภทหนึ่ง
ในประเทศทางยุโรป ไส้กรอกเวียนนาเป็นไส้กรอกสำเร็จรูป มักรมควัน และหาซื้อได้ตามร้านค้าทั่วไป มีลักษณะละรสคล้ายคลึงกับไส้กรอกแดงทั่วไปเป็นอันมาก ภาษาปากจึงมักเรียกรวมกันว่าไส้กรอกแดง แต่ไส้กรอกเวียนนายาวและบางกว่า กับทั้งยังบรรจุใน "กรอก" (casing) ที่เบากว่าและรับประทานได้ด้วย เมื่อจะกิน มักจัดให้ร้อน ๆ ทั้งชิ้นยาว ๆ นั้น พร้อมเครื่องปรุงรส ยิ่งทำให้มีรูปลักษณ์คล้ายไส้กรอกแดงทั่วไปไปใหญ่
ส่วนในทางอเมริกาเหนือ ไส้กรอกเวียนนาจะหมายถึงไส้กรอกที่เล็กและสั้นกว่าไส้กรอกแดงทั่วไป ซึ่งมักรมควันและบรรจุกระป๋อง โดยจะทำจากเนื้อสัตว์ เช่น ไก่, วัว, ไก่งวง และหมู หรือเนื้อพวกนี้ผสมกัน บดอย่างดีจนเป็นเนื้อเดียวกัน ปรุงด้วยเครื่องเทศ นิยมใส่มัสตาร์ดด้วย ก่อนจะใส่ลงไปในไส้ยาว บางทีก็รมควัน แต่ต้องปรุงสุกเมื่อจะกินเสมอ แต่ไส้ในอเมริกาเหนือกินไม่ได้เหมือนในยุโรป เวลากินจึงต้องนำออกทุกครั้ง นอกจากนี้ ยังนิยมหั่นชิ้นไส้กรอกยาวนั้นให้สั้น เพื่อให้บรรจุกระป๋องและใช้ประกอบอาหารได้ง่าย ที่วางขายเป็นถุงพร้อมซอสพริกหรือซอสบาร์บีคิวก็มี
เจ็ตเซ็ตเตอร์
เจ็ตเซ็ตเตอร์ (Jetset'er) ศิลปินจากค่าย ไวท์มิวสิก โดยมีผลงานชิ้นแรกเริ่มคือ 'Trust' และ 'ตัวคั่นเวลา' จากค่ายเพลง Zyd Records และมีผลงานเพลงที่ได้รับความนิยมตามมามากมาย อาทิ ดีอย่างไร(2549),จูบ(2552), คืนนี้(2552), น้ำผึ้งพระจันทร์(2552), ไม่ใกล้ไม่ไกล(2553) และ สัญญาณ(2553) ส่งผลให้พวกเขาได้ไปปรากฏตัวในงานเทศกาลดนตรีและคอนเสิร์ตทั้งใหญ่เล็ก สมาชิก 4 คนประกอบด้วย ที - พิพิธพล ขำรัตน์ (ร้องนำ), โอ - ทฤษฎี ศรีม่วง (กีตาร์), หมู - วรพจน์ วิศรุตนาถ (เบส), เอ็ด - จุมพฎ จรรยหาญ (กลอง)สังกัด: Zyd Records
สังกัด: Zyd Records
สังกัด: สนามหลวงการดนตรี
สังกัด: White Music 
Bonus Track
คอนเสิร์ตปิดทองหลังพระ
คอนเสิร์ตปิดทองหลังพระ เป็นคอนเสิร์ตใหญ่ของวง คาราบาว จัดขึ้นเพื่อปิดการโปรโมตอัลบั้ม 15 ปี คาราบาว หากหัวใจยังรักควาย ซึ่งเป็นอัลบั้มที่สมาชิกของวงทั้ง 7 คนในยุคคลาสสิกไลน์อัพกลับมารวมตัวกันทำงานเพื่อออกอัลบั้มอีกครั้ง และถือเป็นอัลบั้มพิเศษที่ออกมาพร้อมกันถึง 2 ชุด มีเพลงทั้งหมด 20 เพลง ที่ออกมาในปลายปี พ.ศ. 2538
คอนเสิร์ตครั้งนี้จัดขึ้นเมื่อวันเสาร์ที่ 25 พฤษภาคม พ.ศ. 2539 ที่ อินดอร์ สเตเดียม ภายในสนามกีฬาหัวหมาก ของการกีฬาแห่งประเทศไทย โดยก่อนหน้านั้น แอ๊ด - ยืนยง โอภากุล นักร้องนำและหัวหน้าวงได้เดินทางไปยังวัดบ้านไร่ อำเภอด่านขุนทด จังหวัดนครราชสีมา เพื่อนำเงินรายได้จากการจัดคอนเสิร์ตสมทบทุนสร้างโรงพยาบาล มอบให้แด่ พระเทพวิทยาคม (คูณ ปริสุทฺโธ) เจ้าอาวาสวัด ซึ่งก่อนเริ่มการแสดงมีการถ่ายทอดสดการให้พรของพระเทพวิทยาคมจากวัดบ้านไร่ผ่านดาวเทียม พร้อมกับมีการโปรยน้ำมนต์ที่ผ่านการปลุกเสกแล้วจากพระเทพวิทยาคมให้แก่ผู้ชม เพื่อเป็นสิริมงคลอีกด้วย
ในคอนเสิร์ตมีพิธีกร คือ วินิจ เลิศรัตนชัย และ สาลินี ปันยารชุน โดยการแสดงแบ่งออกเป็น 2 ช่วงใหญ่ ๆ ช่วงแรกเป็นช่วงของศิลปินรับเชิญมากมาย ที่ออกมาร้องเพลงของคาราบาวในอัลบั้มต่าง ๆ ในสไตล์ของตนเอง อาทิ บิลลี่ โอแกน, ติ๊ก ชีโร่, ทอม ดันดี, กษาปณ์ จำปาดิบ, ออดี้, สไมล์บัฟฟาโล่, สุกัญญา มิเกล, เดอะ มัสต์
ช่วงที่ 2 เป็นการแสดงของคาราบาว ที่เป็นการมาพร้อมครบของสมาชิกในยุคคลาสสิกไลน์อัพทั้ง 7 คน โดยเปิดการแสดงด้วยเพลง หลวงพ่อคูณ ที่อยู่ในอัลบั้ม รุ่นคนสร้างชาติ โดยในช่วงกลางแสดง มีศิลปินรับเชิญ 2 คน คือ นก - สินจัย เปล่งพานิช ซึ่งเป็นผู้เข้าชมขึ้นมาร้องเพลงร่วมกับแอ๊ดในเพลง เดือนเพ็ญ และ แหลม มอริสัน ที่มาโซโล่กีตาร์ ร่วมกับ เล็ก - ปรีชา ชนะภัย ในเพลง กีตาร์คิงส์ ซึ่งเป็นเพลงที่บอกเล่าถึงชีวิตของแหลมเอง ในอัลบั้ม 15 ปี คาราบาว หากหัวใจยังรักควาย
เพลงสุดท้ายในการแสดง คือ การร่วมร้องเพลงของศิลปินรับเชิญทั้งหมดกับคาราบาวและ พยัพ คำพันธุ์ เซียนพระมือหนึ่งของไทยในเพลง หลวงพ่อคูณ ซึ่งเป็นเพลงเดียวกับเพลงที่เริ่มต้นการแสดง พร้อมกับมีการโปรยน้ำมนต์อีกครั้งเพื่อเป็นสิริมงคลก่อนปิดการแสดง
ต่อมาในเดือน สิงหาคม พ.ศ. 2547 ได้มีการผลิตเทปและวีซีดีบันทึกการแสดงสดออกมาจำหน่ายโดยบริษัทกระบือแอนด์โค แต่ทว่ามีข้อผิดพลาดในการผลิต เนื่องจากอักษรตัวนูนที่หน้าปกวีซีดีชุดนี้ ได้ระบุข้อความถึงสถานที่จัดคอนเสิร์ตครั้งนี้ผิดพลาด โดยระบุว่าจัดที่สนามราชมังคลากีฬาสถาน และในปี พ.ศ. 2553 วอร์นเนอร์ มิวสิก ไทยแลนด์ ต้นสังกัดของวงในปัจจุบัน ได้นำวิดีโอบันทึกการแสดงสดครั้งนี้มาจัดจำหน่ายใหม่อีกครั้งในรูปแบบ วีซีดี และ ดีวีดี ในโอกาสครบรอบ 30 ปี ของวงคาราบาว
การแข่งขันฟิสิกส์สัประยุทธ์ระหว่างประเทศ
การแข่งขันฟิสิกส์สัประยุทธ์ระหว่างประเทศ () เป็นการแข่งขันเกี่ยวกับวิชาฟิสิกส์ระดับนานาชาติประจำปีสำหรับนักเรียนมัธยมศึกษา ผู้เข้าแข่งขันแบ่งเป็นทีมตามประเทศ ประเทศละไม่เกินห้าคน โดยเป็นการแข่งขันความสามารถในการแก้ปัญหาปลายเปิดที่ซับซ้อนในทางวิทยาศาสตร์ ผ่านการนำเสนอวีธีทางแก้ไขปัญหาเพื่อหาคำตอบ โดยการแข่งขันมีทั้งการนำเสนอ ซักค้าน และการวิพากษ์ จึงเรียกการแข่งขันว่า "Physics Fights"
กองกรรมวิธีข้อมูล
กองกรรมวิธีข้อมูล เป็นหน่วยในสังกัดกองบังคับการ กรมช่างอากาศ
ภารกิจหลักของ กองกรรมวิธีข้อมูล คือ ดูแลระบบเครือข่ายภายใน กรมช่างอากาศ บางซื่อ ดูแลรับผิดชอบระบบสารสนเทศ กรมช่างอากาศ และดูแลอุปกรณ์ ไมโครคอนโทรลเลอร์ และจัดหลักสูตร ฝีกอบรมให้ความรู้ ทั้งทางด้าน software และ hardware เบื้องต้น
กองกรรมวิธีข้อมูล มีการแบ่งส่วนราชการ คือ 2 แผนก กับ 1 ฝ่าย มีหัวหน้ากองกรรมวิธีข้อมูล เป็นผู้บังคับบัญชารับผิดชอบ
เป็นหน่วยงานที่ทำการติดตั้งและซ่อมบำรุงระบบเครือข่าย รวมทั้งดูแลและรักษาความปลอดภัยระบบให้แก่ผู้ใ้ช้ระบบเครือข่ายและระบบสารสนเทศของกรมช่างอากาศ กองทัพอากาศไทย
เป็นหน่วยงานที่มีการ วิเคราะห์ ออกแบบ พัฒนา จัดทำโปรแกรม ทดสอบ ติดตั้งระบบงาน การพัฒนาระบบอุปกรณ์ไมโครคอนโทรลเลอร์ รวมทั้งหน้าที่สำคัญในปัจจุบันคือการจัุดการฝึกอบรมผู้ใช้งาน และจัดทำเอกสารคู่มือปฏิบัติงาน ทั้งข้าราชการและลูกหลานของกรมช่างอากาศ
เป็นหน่วยงานที่ออกแบบโครงสร้างระบบคลังข้อมูล หน้าที่สำคัญคือบริหารคลังข้อมูลและการจัดทำระบบคลังข้อมูลสำรอง
เดิมเป็น แผนกกรรมวิธีข้อมูล กองพัสดุช่างอากาศ กรมช่างอากาศ และได้ก่อตั้งเป็น กองบังคับการ กรมช่างอากาศ ตามอัตรา ทอ. ๒๕๓๙ เมื่อ ๑ ต.ค. ๓๙ โดยหัวหน้ากองคนแรก คือ นาวาอากาศเอก กมล ผิวดำ
หน้าที่รับผิดชอบของกอง คือ ปฏิบัติงานด้านกรรมวิธีข้อมูลต่างๆ การรับ-ส่งข้อมูลทางไกล ระบบ DATAPHONE (การผลิตข่าวสารด้วยเครื่องคอมพิวเตอร์) เพื่อสนับสนุนการส่งกำลังของกองทัพอากาศ ส่วนด้านสนับสนุนการควบคุมการบริหารพัสดุสายช่างอากาศ ได้จัดทำระบบงาน HONEYWELL สำหรับการควบคุมพัสดุระดับคลังใหญ่ของกรมและพัสดุที่ไม่ได้อยู่ในมาตรฐานของ ทอ. สหรัฐ
กองกรรมวิธีข้อมูลตั้งอยู่ภายในพื้นที่กรมช่างอากาศ บางซื่อ ซึ่งตั้งอยู่บนถนนประดิพัทธิ์ และถนนพระราม 5 (ถนนเตชะวนิช) ซึ่งสามารถเข้าได้ง่ายที่สุดจากประตูบนถนน ถนนพระราม 5 (ถนนเตชะวนิช)
ตึกที่กองกรรมวิธีข้อมูลอยู่ มีชื่อเรียกภายใน ตีกขาว ซึ่งเป็นตึกเดียวกับระบบ server ต่าง ๆ ที่ใช้งานในกรมช่างอากาศ
การเดินทางทางบก มีรถประจำทางสาย 3, 67, 97, 117 ผ่าน การเดินทางทางรถไฟ ลงรถไฟที่สถานีบางซื่อ การเดินทางทางรถไฟฟ้าใต้ดิน ลงรถไฟที่สถานีบางซื่อ การเดินทางทางเรือ สามารถลงเรือที่ท่าเกียกกายและต่อรถอีกประมาณ 0.7 กิโลเมตร
เลขที่ 1 กรมช่างอากาศ (กองกรรมวิธีข้อมูล) ถนนประดิพัทธิ์ แขวงถนนนครไชยศรี ดุสิต กรุงเทพ 10300
กองกรรมวิธีข้อมูล มีผลงานที่สำคัญที่เกี่ยวข้องกับการวางระบบเครือข่าย และการพัฒนาระบบการใช้งานเครือข่ายที่ผ่านมาคือ
กกม.บก.ชอ.บนอ. เป็นศูนย์กลางข้อมูลข่าวสาร
ฉีฉีฮาร์
ฉีฉีฮาร์ หรือ ฉีฉีฮาเอ่อร์ (; แมนจู: "Cicigar hoton"; เดิมชื่อ Tsitsihar) เป็นเมืองในมณฑลเฮย์หลงเจียง ประเทศจีน เป็นเมืองท่าบนฝั่งซ้ายของแม่น้ำเหนิน ตั้งอยู่ห่างจากเมืองฮาร์บิน 274 กิโลเมตร ทางทิศตะวันตกเฉียงเหนือ เขตปกครองท้องถิ่นมีประชากร 1,438,550 คน ขณะที่เขตมหานครมีประชากร 6 ล้านคน ในปี ค.ศ. 2007 ผลิตภัณฑ์มวลรวมในประเทศ 56.9 พันล้านเหรินหมินปี้ กับการเติบโต 14.6%